EPISTOUE. 481 



perpetuis curis et puro affeclu, inserviam. Inter 

 partes autem reipublicae nulla animo meo carior est, 

 quam academiae et literae : idque et vita mea anteacta 

 declarat et scripta. Itaque quicquid mihi accesserit, 

 id etiam vobis accessisse existimare potestis. Neque 

 vero patrocinium meum vobis sublatum aut diminu- 

 tum esse credere debetis : nam et ea pars patroni, 

 quag ad consilium in causis adhibendum spectat, in- 

 tegra manet ; atque etiam (si quid gravius accident) 

 ipsum perorandi munus (licentia regis obtenta) 

 relictum est; quodque juris patrocinio deerit, id 

 auctiore potestate compensabitur. Mihi in votis est, 

 ut quemadmodum a privatorum et clientelarum ne- 

 gotiis ad gubernacula reipublicae translatus jam sum ; 

 ita et postremae aetatis meae pars (si vita suppetit) 

 etiam a publicis curis ad otium et literas devehi 

 possit. Quinetiam saepius subit ilia cogitatio, ut 

 etiam in tot et tantis negotiis, tamen singulis annis 

 aliquos dies apud vos deponam; ut ex major e ves- 

 trarum rerum notitia vestris utilitatibus melius con- 

 sulere possim. 



Amicus vester maxime fidelis et benevolus, 



FR. BACON. 



5 Julii, 1616. 



VOL. 11. ll 



o 



